กระทรวงการต่างประเทศ เตรียมส่งเจ้าหน้าไปตุรกี ช่วยดำเนินการส่งร่างผู้เสียชีวิตชาวไทยจากเหตุแผ่นดินไหวในตุรกีกลับประเทศ
นางกาญจนา ภัทรโชค อธิบดีกรมสารนิเทศและโฆษกกระทรวงการต่างประเทศ เปิดเผยว่า สถานเอกอัครราชทูต ณกรุงอังการา อยู่ระหว่างประสานการดำเนินการส่งร่างสตรีที่เสียชีวิต 1 ราย กลับประเทศไทยโดยเครื่องบินทหารของไทย ซึ่งกรมการกงสุล กระทรวงการต่างประเทศจะส่งเจ้าหน้าที่ร่วมเดินทางไปยังตุรกี เพื่อช่วยดำเนินการ โดยขณะนี้อยู่ระหว่างดำเนินการขั้นตอนต่าง ๆ ตามระเบียบ  รวมทั้งจะมอบของบรรเทาทุกข์แก่ชาวไทยผู้ประสบภัยในพื้นที่ด้วยนอกจากนี้ ยังได้ประสานงานกับสภากาชาดไทยในการส่งร่างผู้เสียชีวิตกลับบ้านเกิดที่ จังหวัดชัยภูมิ